Diari Oficial de la Generalitat Valenciana


Sumari del DOGV 8553, del 22-05-2019 (2019/4159)

Notificació de la sentència dictada en el judici verbal número 1567/2016.
-------------------------------------------------------------------------

### Dades del document

Número de DOGV
:   8553

Data del DOGV
:   22-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/4159


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el judici verbal número 1567/2016. [2019/4159]  
De: Empresa Mixta Valenciana d'Aigües, SA.  
Procuradora: M.ª Gloria Benlloch Soriano.  
Contra: Francisco Rafael Nieto Edo i María Mercedes Mengot Sabater.  
En el present procediment de judici verbal seguit a instàncies d'Empresa Mixta Valenciana d'Aigües, SA contra Francisco Rafael Nieto Edo i María Mercedes Mengot Sabater, s'ha dictat sentència el tenor literal de la qual és el següent:  
  
«Sentència número 239/2018  
València, 26 d'octubre de 2018  
Juan Carlos Artero Mora, magistrat titular del Jutjat de Primera Instància número 10 de València, he vist les presents actuacions de judici verbal, seguides en aquest jutjat amb el número 1567/2016, promogudes per Empresa Mixta Valenciana d'Aigües, SA (Emivasa), representada per la procuradora Gloria Benlloch Soriano i defensada pel lletrat José Morata Altea, contra Francisco Rafael Nieto Edo i María Mercedes Mengot Sabater, tots dos declarats en situació de rebel·lia, sobre resolució de contracte de subministrament d'aigua i de contracte de manteniment de comptador i reclamació de quantitat.  
Dispositiva  
Estime la demanda interposada per Empresa Mixta Valenciana d'Aigües, SA (Emivasa) contra Francisco Rafael Nieto Edo i María Mercedes Mengot Sabater:  
1r Declare la resolució del contracte de subministrament d'aigua i manteniment de comptador relatiu a l'habitatge situat a València, av. Dr. Waksman, número 33, pis 4t, baixos dreta, i autoritze la part actora a entrar en l'immoble on es troba instal·lat el comptador per a fer efectiu el cessament de subministrament i la retirada del comptador.  
2.° Condemne Francisco Rafael Nieto Edo a abonar a l'Empresa Mixta Valenciana d'Aigües, SA (Emivasa) la suma de 1.334,67 ?, així com l'import de les factures vençudes amb posterioritat fins a la retirada del comptador, i els interessos legals d'aquestes quantitats en la forma indicada en el fonament jurídic segon, últim paràgraf, d'aquesta sentència.  
3r Condemne María Mercedes Mengot Sabater a ajustar-se a la resolució d'entrada en el domicili situat a València, av. Dr. Waksman, número 33, pis 4t, baixos dreta.  
4t Condemne els demandats al pagament de les costes processals causades.  
Notifiqueu la present resolució a les parts, i fer-los saber que aquesta no és ferma i que en contra es pot interposar recurs d'apel·lació en el termini de 20 dies des de la seua notificació, presentant davant aquest jutjat escrit en el qual s'hauran d'exposar les al·legacions en què es base la impugnació, a més de citar la resolució objecte d'apel·lació i els pronunciaments que impugna (art. 458 de la LEC, modificat per Llei 37/2011, d'11 d'octubre).  
El recurs no s'admetrà si en preparar-lo la part no acredita haver consignat en l'entitat Banco Santander i en el compte de depòsits i consignacions obert a nom d'aquest jutjat, amb referència al present procediment, la quantitat de cinquanta (50) euros en concepte de depòsit per a recórrer, conforme a la disposició addicional quinzena de la Llei orgànica del poder judicial (introduïda per LO 1/2009, de 3 de novembre).  
  
Que el lletrat de l'Administració de justícia expedisca un testimoniatge de la present resolució, el qual s'haurà d'unir a les actuacions d'on prové, portant el seu original al llibre de sentències d'aquest jutjat.  
Aquesta és la meua sentència, que pronuncie, mane i signe.»  
  
I atés que aquest demandat, Francisco Rafael Nieto Edo, es troba en parador ignorat, s'expedeix el present edicte a fi que li servisca de notificació de forma deguda.   
  
València, 6 de novembre de 2018.- El lletrat de l'Administració de justícia: Julio Giraldez Blanco.